gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6709, del 08-02-2012 (2012/855)

Notificació de la sentència dictada en el judici ordinari número 616/2009.
--------------------------------------------------------------------------

### Dades del document

Número de DOGV
:   6709

Data del DOGV
:   08-02-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/855


Organisme emissor
:   Jutjat de Primera Instància Número 3 de Dénia

Tipus de document
:   Edicte

Notificació de la sentència dictada en el judici ordinari número 616/2009. [2012/855]  
Assumpte civil 000616/2009  
Part demandant: Herbert William Cook.  
Part demandada: herència jacent d'Alberto Plá Carretero.  
Sobre: mesures cautelars.  
En el judici a què es fa referència s'ha dictat la resolució que té el text que, literalment, és com segueix:  
«Sentència número 7/2012  
Dénia, 5 de gener de 2012  
Javier Alba Marín, jutge del Jutjat de Primera Instància i Instrucció número 3 de Dénia i partit, he vist aquestes actuacions de judici ordinari número 616/2009, seguides entre les parts; d'una, i com a demandant, Herbert William Cook, representat pel procurador Miguel Llobell Perles i sota la direcció jurídica del lletrat Jonathan Lambert; i d'una altra, com a demandada, l'herència jacent d'Alberto Plá Carretero, la qual va ser declarada en situació de rebel·lia processal. Ha sigut objecte del procés una reclamació d'una quantitat per incompliment contractual.  
  
La sentència té la següent:  
Dispositiva  
Estime de forma íntegra la demanda formulada pel procurador Miguel Llobell Perles, en nom i representació de Herbert William Cook, contra l'herència jacent d'Alberto Plá Carretero, i condemne la part demandada a pagar 202.500 euros, més els interessos legals corresponents des del dia 7 de maig de 2009 fins a fer-ne el pagament complet, i les costes causades en aquest judici.  
Mode d'impugnació: mitjançant un recurs d'apel·lació davant de l'Audiència Provincial d'Alacant (art. 455 LEC). El recurs s'ha de preparar mitjançant un escrit que cal presentar en aquest Jutjat dins del termini de 20 dies hàbils, comptador des de l'endemà de la notificació, amb la consignació prèvia del dipòsit previst legalment.  
Aquesta és la sentència, que pronuncie, mane i firme».  
Publicació. En la mateixa data la sentència anterior fou llegida i publicada pel jutge o jutgessa que la subscriu mentre celebrava audiència pública. En done fe.  
Atés que es desconeix el domicili o la residència actuals de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'aquest edicte al tauler d'anuncis del Jutjat per a portar a efecte la diligència de notificació de la sentència a herència jacent d'Alberto Plá Carretero.  
  
Dénia, 9 de gener de 2012.- El secretari judicial: Javier Alba Marín.
Diari Oficial de la Generalitat Valenciana


Sumari del DOGV 6886, del 22-10-2012 (2012/9456)

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a una activitat terciària de centre recreatiu o d'oci, nucli zoològic i residència canina, en el terme municipal de la Vall d'Uixó. Expedient número 2012/0107.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6886

Data del DOGV
:   22-10-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/9456


Data del document
:   28-09-2012

Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Descriptors 

:   * Vall d'Uixó, la
    * pla d'urbanisme

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a una activitat terciària de centre recreatiu o d'oci, nucli zoològic i residència canina, en el terme municipal de la Vall d'Uixó. Expedient número 2012/0107. [2012/9456]  
José Javier Rodríguez Mohedano ha sol·licitat la declaració d'interés comunitari per a una atribució d'ús i aprofitament en sòl no urbanitzable, relativa a una instal·lació de centre recreatiu o d'oci, nucli zoològic i residència canina (expedient 2012/0107), en el terme municipal de la Vall d'Uixó, ubicada en el polígon 10, parcel·la 114.  
  
De conformitat amb el que disposa l'article 37.2.a de la Llei 10/2004, de 9 de desembre, de la Generalitat Valenciana, sobre Sòl no Urbanitzable, una vegada admesa a tràmit la sol·licitud, s'obri la informació pública durant el termini de vint dies hàbils, comptador a partir de l'endemà de la publicació d'este anunci en el Diari Oficial de la Comunitat Valenciana, en el termini del qual les persones interessades poden consultar l'expedient de declaració d'interés comunitari i l'estudi d'integració paisatgística, i formular per escrit les observacions que estimen pertinents, en les oficines del Servici Territorial d'Urbanisme de la Conselleria d'Infraestructures, Territori i Medi Ambient, en l'avinguda del Mar, núm. 16, planta primera, de Castelló de la Plana.  
Es fa públic per a coneixement general.  
  
Castelló de la Plana, 28 de setembre de 2012.- El director general d'Avaluació Ambiental i Territorial: Juan Giner Corell.
Diari Oficial de la Generalitat Valenciana


Sumari del DOGV 6714, del 15-02-2012 (2012/1431)

Informació pública de la reactivació de la cooperativa i adaptació a la llei.
-----------------------------------------------------------------------------

### Dades del document

Número de DOGV
:   6714

Data del DOGV
:   15-02-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/1431


Organisme emissor
:   Pulidos y Vitrificados, CA SCOOP V.

Tipus de document
:   Anunci

Informació pública de la reactivació de la cooperativa i adaptació a la llei. [2012/1431]  
Mitjançant l'Acord de l'Assemblea General extraordinària de 24 d'abril de 2006 es va adoptar per unanimitat els acords següents:   
1. Reactivació de la cooperativa.   
2. Adaptació de la cooperativa a la Llei 8/2003, de 24 de març, de Cooperatives de la Comunitat Valenciana.   
3. Nomenament del nou consell rector.   
4. Atorgament de facultats al president.   
  
Cosa que es fa pública en compliment del que estableix la disposició transitòria segona, apartat 3, i l'article 82.2 de la Llei de Cooperatives de la Comunitat Valenciana.   
  
Xirivella, 10 de maig de 2006.- El president: Antonio Cariñena Argudo.
Diari Oficial de la Generalitat Valenciana


Sumari del DOGV 6783, del 28-05-2012 (2012/5012)

Notificació de resolució sobre revocació d'ajuda. Expedient número IMEREQ/2010/9.
---------------------------------------------------------------------------------

### Dades del document

Número de DOGV
:   6783

Data del DOGV
:   28-05-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/5012


Organisme emissor
:   Agència Valenciana de l'Energia, AVEN

Tipus de document
:   Anunci

Notificació de resolució sobre revocació d'ajuda. Expedient número IMEREQ/2010/9. [2012/5012]  
Davant la impossibilitat de poder efectuar directament la notificació a la persona interessada i en compliment del que disposen els articles 59.5 i 61 de la Llei 30/1992, de 26 de novembre, modificada per Llei 4/1999, de 13 de gener, de Règim Jurídic de les Administracions Públiques i del Procediment Administratiu Comú, es fa pública la notificació de la resolució de 26 d'abril de 2012, del director de l'Agència Valenciana de l'Energia, sobre la revocació de l'ajuda concedida al Centre de Reciclatge Anguera Guerrero, SLU, expedient IMEREQ/2010/9, relativa al Programa d'Energies Renovables i Biocarburants, per a l'exercici 2010.  
Perquè les persones interessades puguen tindre coneixement íntegre de l'acte i en quede constància, podran comparéixer, en el termini de 10 dies des de la publicació del present anunci en el DOCV, a la seu de l'Agència Valenciana de l'Energia, sítia en el carrer Colón, 1, 4a planta, de València.  
Contra la mencionada resolució, que és definitiva en la via administrativa, es podrà interposar recurs contenciós administratiu, en el termini de dos mesos a comptar des de l'endemà de la finalització del mencionat termini de 10 dies, davant de el Jutjat Contenciós Administratiu competent, d'acord amb els criteris establits en l'article 14 de la Llei 29/1998, de 13 de juliol, Reguladora de la Jurisdicció Contenciosa Administrativa.  
  
València, 9 de maig de 2012.- El cap d'Àrea d'Administració de l'Agència Valenciana de l'Energia: Alfonso Roselló Cardoso.
Diari Oficial de la Generalitat Valenciana


Sumari del DOGV 6734, del 14-03-2012 (2012/2470)

RESOLUCIÓ de 7 de març de 2012, del Rectorat, per la qual es fa públic el resultat del concurs per a la provisió d'una plaça de professorat contractat doctor en l'àrea de coneixement d'Enginyeria Mecànica del Departament d'Enginyeria Mecànica i Construcció, convocat per la Resolució del Rectorat de 16 de desembre de 2011, plaça número 2805.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6734

Data del DOGV
:   14-03-2012

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2012/2470


Data del document
:   07-03-2012

Organisme emissor
:   Universitat Jaume I de Castelló

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 7 de març de 2012, del Rectorat, per la qual es fa públic el resultat del concurs per a la provisió d'una plaça de professorat contractat doctor en l'àrea de coneixement d'Enginyeria Mecànica del Departament d'Enginyeria Mecànica i Construcció, convocat per la Resolució del Rectorat de 16 de desembre de 2011, plaça número 2805.  
 [2012/2470]  
D'acord amb la proposta formulada per la comissió de contractació constituïda per tal de jutjar el concurs públic per a la provisió de l'esmentada plaça, i després que la persona proposada haja acreditat que compleix els requisits a què al·ludeix l'article 15.2 de la Normativa per al desenvolupament dels concursos d'accés a cossos de funcionariat docent universitari i dels concursos de selecció de professorat col·laborador i contractat doctor de la Universitat Jaume I, aquest Rectorat, d'acord amb les competències conferides per la legislació vigent, resol:  
Contractar, en règim laboral amb caràcter indefinit, José Luis Iserte Vilar, amb DNI 66942786E, com a professor contractat doctor en l'àrea d'Enginyeria Mecànica del Departament d'Enginyeria Mecànica i Construcció.  
Contra aquesta resolució, que esgota la via administrativa, es pot interposar recurs contenciós administratiu, en el termini de dos mesos comptadors a partir del dia següent de la publicació d'aquesta resolució en el Diari Oficial de la Comunitat Valenciana, davant el Jutjat Contenciós Administratiu de Castelló, d'acord amb els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; i potestativament es pot interposar recurs de reposició en el termini d'un mes, davant el rector, d'acord amb els articles 116 i 117 de la Llei 30/1992, segons la seua redacció modificada per la Llei 4/1999, de 13 de gener.  
  
  
Castelló de la Plana, 7 de març de 2012.- El rector: Vicent Climent Jordà.
Diari Oficial de la Generalitat Valenciana


Sumari del DOGV 6743, del 28-03-2012 (2012/3117)

CORRECCIÓ d'errades de la Resolució de 28 de setembre de 2011, del Rectorat de la Universitat de València, per la qual es convoquen proves selectives d'accés al grup C (subgrup C1), pel torn lliure, sector administració especial, escala tècnica bàsica d'informàtica d'aquesta universitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6743

Data del DOGV
:   28-03-2012

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2012/3117


Data del document
:   22-03-2012

Organisme emissor
:   Universitat de València

Tipus de document
:   Correcció d'errades

Correcció d'errades

CORRECCIÓ d'errades de la Resolució de 28 de setembre de 2011, del Rectorat de la Universitat de València, per la qual es convoquen proves selectives d'accés al grup C (subgrup C1), pel torn lliure, sector administració especial, escala tècnica bàsica d'informàtica d'aquesta universitat. [2012/3117]  
Advertida una errada material en la publicació de la Resolució de 28 de setembre de 2011, publicada en el Diari Oficial de la Comunitat Valenciana (DOCV) de data 25 d'octubre de 2011, es procedeix a rectificar el següent:  
En l'annex III, Tribunal.  
  
On diu:  
«2 persones elegides per sorteig entre el personal del mateix grup d'administració i del mateix cos o escala»;  
  
Ha de dir:  
«1 persona elegida per sorteig entre el personal del mateix grup d'administració i del mateix cos o escala, o superior».  
  
Aquesta correcció no modifica cap altre contingut de la convocatòria ni de les seues bases reguladores.   
  
València, 22 de març de 2012.- El rector, p. d. (DOCV 10.06.2011), el gerent: Joan E. Oltra i Vidal.
Diari Oficial de la Generalitat Valenciana


Sumari del DOGV 6923, del 14-12-2012 (2012/11572)

Convocatòria de dues places d'oficial de policia local, grup C.1, mitjançant el sistema de concurs oposició, torn de promoció interna.
--------------------------------------------------------------------------------------------------------------------------------------

### Dades del document

Número de DOGV
:   6923

Data del DOGV
:   14-12-2012

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2012/11406


Data del document
:   19-11-2012

Organisme emissor
:   Ajuntament de Canals

Tipus de document
:   Anunci

Descriptors 

:   * Canals
    * concurs administratiu

Convocatòria de dues places d'oficial de policia local, grup C.1, mitjançant el sistema de concurs oposició, torn de promoció interna. [2012/11037]  
Resolució de 4 de novembre de 2010, de la Regidoria Delegada de Personal de l'Ajuntament de Canals (València), referent a la convocatòria per a proveir dues places d'oficial de policia local.   
En el Butlletí Oficial de la Província de València número 269, de 10 de novembre de 2012, s'han publicat íntegrament les bases que han de regir la convocatòria per a proveir en propietat dues places d'oficial de policia local, pertanyent a l'escala d'administració especial, subescala de serveis especials, classe policia local y els seus auxiliars, escala bàsica, grup C.1, per mitjà del sistema de concurs oposició, torn de promoció interna.   
El termini de presentació de sol·licituds serà de 20 dies naturals, comptadors des de l'endemà de la publicació d'este anunci en el Boletín Oficial del Estado.  
  
Canals, 19 de novembre de 2012.- L'alcalde president: Ricardo Cardona Molla.
Diari Oficial de la Generalitat Valenciana


Sumari del DOGV 6743, del 28-03-2012 (2012/2506)

Notificació de la sentència dictada en el juí verbal número 404/2011.
---------------------------------------------------------------------

### Dades del document

Número de DOGV
:   6743

Data del DOGV
:   28-03-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/2506


Organisme emissor
:   Jutjat de Primera Instància Número 16 de València

Tipus de document
:   Edicte

Notificació de la sentència dictada en el juí verbal número 404/2011. [2012/2506]  
Juí verbal número 404/2011  
Demandant: Mohamed Lahssika Abbas.  
Procuradora: Rocío Calatayud Barona.  
Demandat: Juan Manuel Capilla Díaz.  
Amparo Justo Bruixola, secretària del Jutjat de Primera Instància número 16 de València, mitjançant este edicte faig saber:   
Que en este Jutjat se seguixen les actuacions de juí verbal número 404/2011, en què amb data 4 de novembre de 2011 s'ha dictat la sentència que té la part dispositiva com seguix:  
«Estime parcialment la demanda interposada per Mohamed Lahssika Abbas contra Juan Manuel Capilla Díaz, i declare que pertoca; en conseqüència, condemne el demandat, així que siga ferma esta resolució, a pagar a la part actora, o persona que la represente, la quantitat de quatre-cents tres euros i setanta-set cèntims (403,77 €), que efectivament se li deuen, més els interessos legals procedents. Tot això sense fer una imposició expressa de les costes processals.  
Mode d'impugnació: mitjançant un recurs d'apel·lació davant de l'Audiència Provincial de València (art. 458 LEC). El recurs s'ha d'interposar per mitjà d'un escrit que cal presentar en este Jutjat en el termini de 20 dies, comptadors des de l'endemà de la notificació d'esta resolució (Llei 37/2011, de 10 d'octubre, de Mesures d'Agilització Processal)».  
I perquè valga de notificació en la forma deguda, conforme disposa l'article 497.2 de la Llei d'Enjudiciament Civil, a Juan Manuel Capilla Díaz, en parador ignorat, expedisc este edicte que firme i segelle.  
  
València, 2 de desembre de 2011.- La secretària judicial: Amparo Justo Bruixola.
Diari Oficial de la Generalitat Valenciana


Sumari del DOGV 6772, del 11-05-2012 (2012/4238)

Notificació de la sentència dictada en les actuacions de divorci contenciós número 985/2011.
--------------------------------------------------------------------------------------------

### Dades del document

Número de DOGV
:   6772

Data del DOGV
:   11-05-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/4238


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en les actuacions de divorci contenciós número 985/2011. [2012/4238]  
Alicia Ordeig Rabadán, secretària titular del Jutjat de Primera Instància número 26 de València, mitjançant este edicte faig saber:  
Que en les actuacions de divorci contenciós 000985/2011, seguits a instàncies de Rocío Mateus Castro contra Francisco Antonio Herrera Castro, en situació de rebel·lia, en les quals, en data 22 de desembre del passat any 2011, ha recaigut sentència, que en la seua part dispositiva diu així:  
«Dispositiva   
Que estime la demanda interposada per Rocío Mateus Castro, contra Francisco Antonio Herrera Castro, i declare el divorci i la dissolució del matrimoni format entre ambdós amb tots els efectes inherents, que es regirà per les següents mesures:   
Primera. Amb manteniment de la pàtria potestat compartida, s'atorga a la mare la guarda i custòdia del fill comú, C., amb un règim de visites en favor del pare, a establir en execució de sentència a instàncies de qualsevol de les parts.   
Segona. En concepte d'aliments a favor del seu fill, el demandat haurà de pagar dins dels cinc primers dies de cada mes en el compte corrent indicat per l'actora la quantitat de 200 euros mensuals, suma que s'actualitzarà automàticament cada any conforme a l'índex de preus del consum. També aniran a càrrec seu la mitat dels gastos extraordinaris que puguen produir-se en relació amb este dels quals s'ha excloure escolaritat, llibres i material escolar.   
Notifiqueu esta resolució a les parts, fent-los saber que contra esta sentència es pot interposar recurs d'apel·lació davant d'este jutjat en el termini de 20 dies per a l'Audiència Provincial.   
No pertoca fer pronunciament exprés sobre la imposició de costes.   
Una vegada siga ferma esta resolució i transcorreguts els terminis de rescissió, que es comunique-ho al Registre Civil on conste inscrit el matrimoni.  
Esta és la meua sentència, que definitivament jutge, i pronuncie, mane i firme».   
I perquè valga de notificació en forma al demandat, Francisco Antonio Herrera Castro, en situació de rebel·lia i ignorat parador, expedisc i firme este edicte.   
  
València, 17 d'abril de 2012.- La secretària: Alicia Ordeig Rabadán.
Diari Oficial de la Generalitat Valenciana


Sumari del DOGV 6756, del 18-04-2012 (2012/3678)

Informació pública de l'actualització de tarifes de subministrament d'aigua potable i conservació de comptadors al terme municipal d'Anna.
------------------------------------------------------------------------------------------------------------------------------------------

### Dades del document

Número de DOGV
:   6756

Data del DOGV
:   18-04-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/3678


Organisme emissor
:   Tecnicas Valencianas del Agua, SA

Tipus de document
:   Anunci

Informació pública de l'actualització de tarifes de subministrament d'aigua potable i conservació de comptadors al terme municipal d'Anna. [2012/3678]  
D'acord amb el que establix l'article 3.3 del Decret 3/2008, d'11 de gener, del Consell de la Generalitat Valenciana, havent transcorregut el termini determinat en l'article esmentat i en virtut de la dita normativa, es consideren aprovades les tarifes sotmeses a consideració del Gabinet Tècnic de Preus de la Conselleria d'Economia, Indústria i Comerç. Per tot això:   
  
Tarifa que s'aprova  
  
Aigua potable  
  
  
  
Manteniment de comptadors  
  
  
  
Sobre estes tarifes s'aplicarà l'IVA, d'acord amb el que establix la Llei 37/1992, de 28 de desembre.   
Cosa que es fa pública perquè en prengueu coneixement.   
  
València, 29 de març de 2012.- El director general: Javier Olmos Fdez-Corugedo.